open-index/open-wikipedia-markdown huggingface dataset:
Maldivy

**Maldivy** (do roku 1996 [a dnes ešte nespisovne]: *Maledivy*), dlhý tvar **Maldivská republika**, je štát na rovnomennom súostroví južne od Indie. 

Hlavným mestom je Male.

## Geografia
Ostrovná republika v Indickom oceáne vzdialená 500 až 1&nbsp;100 km na západ a juhozápad od južného mysu Indie. Tvorí ju 19 koralových atolov, v ktorých sa vyskytuje 1100 malých ostrovčekov s rozlohou menšou ako 5 km². Obývaných je približne 220. Maldivské ostrovy sa vinú od severu na juh v dĺžke asi 880 km pozdĺž 73° východnej dĺžky a zhruba medzi rovníkom a ôsmym stupňom severnej šírky. Od súostrovia Lakadivy, ktoré administratívne patrí Indii, ich oddeľuje Prieliv ôsmeho stupňa.

Maldivy ležia na 2&nbsp;600 km dlhom páse plytčín vybiehajúcom na západ a juhozápad od Indického polostrova do Indického oceánu. Spolu s nimi ležia v tomto páse súostrovie Lakadivy (na severe) a Čagoské ostrovy (na juhu). K hlavným skupinám atolov patria (od severu na juh) Tilamudati, Ma Faro, Severné Malosmadulu, Miladumadulu, Južné Malosmadulu, Fadiffolu, Kardiva, Male, Ari, Kolufuri, Mulaku, Kolumudulu, Haddummati, Suvadiva, Addu.

Povrch ostrovov je plochý a nikde nepresahuje výšku troch metrov. Ostrovné skupiny sú zoradené zväčša do oválu atolov. Zo strany od mora ich obklopuje takmer súvislý pás koralových útesov.

Keďže koralové vápence, z ktorých sa ostrovy skladajú, sú veľmi priepustné, ostrovy trpia nedostatkom prameňov pitnej vody a nemajú takmer žiadne vodné toky. Pôdy pokrývajú len časť ostrovov a sú prevažne plytké.

## Podnebie
Podnebie je horúce, s priemernými mesačnými teplotami 24 až 31&nbsp;°C, s malými teplotnými rozdielmi počas dňa a zrážkami 2&nbsp;000 – 2&nbsp;600 mm za rok.

## Dejiny
thumb|left
Maldivské koralové súostrovie osídlili prisťahovalci z oblasti Srí Lanky a Indie. Väčšina obyvateľstva je etnicky príbuzná s hlavným srílanským národom – Sinhalcami.

Pôvodnú formu štátneho zriadenia predstavoval sultanát. Pri svojich prieskumných a obchodných cestách do Indického oceánu pristávali na Maldivách aj arabskí moreplavci. Pod ich vplyvom sa tu v 12. storočí rozšíril islam. V 16. storočí ostrovčeky ovládli Portugalci, ktorých po čase vystriedali Holanďania. V roku 1802 sa súostrovie stalo súčasťou britskej koloniálnej ríše a bolo v nej administratívne spojené s Cejlónom. Roku 1887 Británia ustanovila nad Maldivami svoj protektorát. Keď sa Cejlón v roku 1948 osamostatnil, zaniklo aj jeho formálne spojenie s Maldivami, kde pokračovala britská vláda. 26. júla 1965 získali Maldivy politickú nezávislosť.

Sultanát zanikol 15. marca 1968 vyhlásením Maldivskej republiky.

## Iné projekty
 


Kategória:Členovia Commonwealthu
Kategória:Členovia OSN
Kategória:Južná Ázia
Kategória:Štáty v Ázii

Kategória:Ostrovy Indického oceánu
Kategória:Súostrovia Indického oceánu
Aj múdry schybí

***Aj múdry schybí*** bola zábavná televízna relácia, ktorú moderovali Elena Vacvalová a Oliver Andrásy. Pôvodne ju vysielala stanica VTV, v roku 1997 úspešný formát prevzala TV Markíza, ktorá reláciu vysielala až do júna 2010. Dôvodom zrušenia boli slabšie výsledky sledovanosti v reklamne dôležitej cieľovej skupine divákov (1254).

Reláciu vyrábala produkčná spoločnosť Hattrick. Fungovala osem rokov v nezmenej grafickej podobe, kompletne nový vizuál dostala prvýkrát až v roku 2005. Ďalšia zmena prišla na jar 2010.

V decembri 2005 Markíza odvysielala jubilejný 100. diel relácie, ktorý sprevádzala súťaž o najväčší "gól" v histórii relácie. Do „hitparády najväčších gólov“ bolo pritom nominovaných 20 výrokov z predchádzajúcich 99 častí. V štyroch blokoch vybrali hostia relácie každý po jednom výroku, z ktorých vo finálovom kole zvíťazil jeden. Jeho autor získal sošku špeciálne vyrobenú pre túto súťaž a hotovosť 10 tisíc korún. Spomedzi vyše 5 000 odvysielaných odpovedí vyhrala táto: Otázka znela: „Môžu sa Slováci v Maďarsku asimilovať?“ A odpoveď: „Pravdaže sa môžu, všade sa dá asi-milovať, aj v telefónnej búdke.“

Inšpirovala sa ňou relácia českej televízie Prima *[[Nikdo není dokonalý]]*, ktorú uvádzal Jiří Krampol. Na rovnakom koncepte sa v rokoch 2014 – 2016 vysielala na TV Barrandov relácia *[[Nikdo není perfektní]]*.

Na Silvestra v roku 2012 začala Jednotka vysielať podobný formát s rovnakými moderátormi pod názvom Nikto nie je dokonalý. Od februára 2017 sa relácia vysielala na TV JOJ.

V súčasnosti sa relácia reprízuje na televízii Markíza Klasik.

## Referencie

Kategória:Televízne relácie TV Markíza
Kategória:Televízne relácie VTV
Kategória:Zábavné televízne programy
Slovo (teória automatov)

Nech je daná abeceda \Sigma. *Slovom nad abecedou <math>\Sigma</math>* myslíme ľubovoľnú konečnú postupnosť symbolov z abecedy \Sigma. Prázdnu postupnosť symbolov nazývame *prázdne slovo* a označujeme ho \varepsilon. Slová zvyčajne označujeme malými latinskými písmenami z konca abecedy (typicky *u,v,w,x,y,z*).

## Príklady

Majme abecedu \Sigma=\{a,b,c\}. Potom napríklad \varepsilon, a, aa, ab, b, aabb, abc, abcba sú platné slová nad touto abecedou.

## Vlastnosti a operácie na slovách

*Dĺžkou slova <math>w</math>* označujeme dĺžku postupnosti, ktorou je tvorené.

*Podslovo slova <math>w</math>* je ľubovoľná súvislá podpostupnosť postupnosti, ktorá vytvára slovo w.

TODO: Zretazenie, reverz, prefix, sufix.

Kategória:Formálne jazyky
Kategória:Jazykoveda
Titicaca

náhľad|Poloha jazera Titicaca.
náhľad|Titicaca.

**Titicaca** je najväčšie jazero v Južnej Amerike s rozlohou  a s nadmorskou výškou  zároveň najvyššie položené jazero s obchodnou lodnou prepravou na svete a najväčšie sladkovodné jazero v Južnej Amerike. Je bezodtokové a vulkanického pôvodu.

Leží v Andách na hraniciach Peru a Bolívie. Priemerná hĺbka je medzi 140 a , najväčšia . Teplota vody dosahuje 13 °C. Ústi do neho viac ako 25 riek a rieka Desaguadero vytvára spojnicu so susedným jazerom Poopó. Má 41 ostrovov, niektoré z nich sú husto obývané. 

## Obyvateľstvo
Počas rokov 500 až 1200 žila v okolí jazera civilizácia mesta Tiahuanaco. V 13. storočí prišli k jazeru Inkovia, ktorí sa tu usadili až v 15. storočí.

Na jazere žije populácia Urov na 27 umelých ostrovoch, vyrobených z plávajúcich zväzkov trstiny totora (*Scirpus californicus*).

## Referencie

## Iné projekty
 
 

Kategória:Jazerá v Peru
Kategória:Jazerá v Bolívii
Kategória:Ramsarské lokality
Kategória:Horské jazerá
Kategória:Bezodtokové jazerá
Hurónske jazero

náhľad|Poloha Hurónskeho jazera
**Hurónske jazero** () je jedno z Veľkých kanadských jazier na hraniciach USA s Kanadou. Jeho hladina je 177 metrov nad morom, rozloha , maximálna hĺbka . Je prepojené s okolitými jazerami. 

Jazero tvorí spojnicu medzi Veľkými jazerami. Prítok prichádza z Michiganského jazera, z Horného jazera a z viacerých riek. Odtok je cez Erijské jazero a Georgian Bay k jazeru Ontário.

Meno jazera pochádza z indiánskeho kmeňa Hurónov. V Hurónskom jazere leží ostrov Manitoulin, najväčší sladkovodný ostrov sveta, ktorý sa nachádza v jazere. V oblasti jazera je Národný park Georgian Bay Island.

## Iné projekty

Kategória:Jazerá v USA
Kategória:Jazerá v Ontáriu
Kategória:Geografia Michiganu
Veľké medvedie jazero

**Veľké medvedie jazero** () je jazero v severozápadnej Kanade.  Výška: , rozloha: , maximálna hĺbka . 

Z jazera vyteká Veľká medvedia rieka. Ťažia sa tu uránové rudy. Jazero má tektonicko-ľadovcový pôvod.

## Iné projekty

Kategória:Jazerá v Severozápadných teritóriách
Veľké jazero otrokov

náhľad|Veľké jazero otrokov
**Veľké jazero otrokov** () je jazero v severozápadnej Kanade. Leží vo výške  nad morom, rozlohu má , maximálnu hĺbku . Je to najhlbšie jazero v Severnej Amerike. 

Ťaží sa tu zlato. Jazero je tektonicko-ľadovcového pôvodu. Hlavný prítok je rieka Slave (Rieka otrokov) a hlavný odtok rieka Mackenzie. 

## Iné projekty
 

Kategória:Jazerá v Severozápadných teritóriách
Ontárijské jazero

**Ontárijské jazero** (slovenský normovaný tvar) alebo jazero **Ontário** (bežne používaný tvar), po anglicky *Lake Ontario*, je posledné a najmenšie zo sústavy piatich Veľkých kanadských jazier. Napriek tomu je to štrnáste najväčšie jazero na svete.

Rozloha jazera je , maximálna hĺbka 244 metrov. Hlavným prítokom je rieka Niagara, ktorá ho spája s Erijským jazerom a odtok tvorí Rieka svätého Vavrinca. Na brehu jazera leží najväčšie kanadské mesto Toronto.

Ontario je slovo irokézskeho pôvodu, ktoré možno preložiť buď ako „nádherné jazero“ alebo ako „iskrivá voda“. Podľa jazera bola pomenovaná aj kanadská provincia Ontário, ktorá leží na severnej strane jazera.

## Galéria

Súbor:Lake-Ontario.svg|Ontárijské jazero v sústave Veľkých jazier
Súbor:Downtown from Ward's Island (11741021983).jpg|Pohľad na centrum Toronta, ON
Súbor:Ships in Oshawa Harbour, Fall 2017.jpg|Lode v prístave v meste Oshawa, ON
Súbor:Ontario Beach Park, Rochester, New York - 20201018 - 02.jpg|Pláž v meste Rocherster, NY


## Iné projekty


Kategória:Jazerá v Ontáriu
Kategória:Jazerá v USA
Kategória:Geografia New Yorku
Nikaragua (jazero)

náhľad|Jazero Nikaragua
**Nikaragua** je jazero v južnej Nikarague, najväčšie jazero Strednej Ameriky. Výška: , rozloha: , dĺžka , šírka , max. hĺbka . Od pobrežia Pacifiku ho delí len  široký priesmyk Rivas. Rieka San Juan ho odvodňuje do Karibského mora.

Na jazere je niekoľko ostrovov vulkanického pôvodu, najväčší je Ometepe. Významné sídla: Granada a prístav San Carlos.

## Iné projekty
.

Kategória:Jazerá v Nikarague
Balaton (jazero)

**Balaton** (historický slovenský názov *Blatenské jazero*; , ) je najväčšie jazero v strednej Európe. Nachádza sa v Maďarsku. Jeho hladina sa nachádza 104 metrov nad morom. Najväčšia hĺbka je 11&nbsp;metrov. Rozloha je . Keďže Maďarsko je bez prístupu k moru, niekedy sa mu hovorí *„maďarské more“*. Rieka Zala je jeho najväčším prítokom. Plytká voda jazera sa na slnku ľahko zohreje, preto maximálna teplota vody môže byť v lete až 28-29 stupňov. Balaton v zime väčšinou zamrzne, hrúbka ľadu dosahuje často až 20-30 cm.

## Turistické informácie
Vrchol sezóny je od júna do konca augusta. Turistické aktivity sú plávanie, plachtenie, surfovanie, rybolov, jazda na člne, vodné lyžovanie a návšteva vidieka a kopcov - víno na severnom pobreží a nočný život na juhu. Na jazere sa každoročne organizujú medzinárodné preteky plachetníc – Modrá stuha.

Hlavné strediská sú Keszthely, Badacsony, Balatonakali, Tihany, Balatonfüred, Balatonalmádi, Balatonkenese, Siófok, Zamárdi, Balatonföldvár, Balatonlelle, Balatonboglár, Fonyód, Balatonmáriafürdő a Balatonberény.

## Geológia
Geologicky je jazero veľmi mladé. Vzniklo deflačnou činnosťou vetrov počas vrcholu poslednej medziľadovej doby v kvartéri. V minulosti sa často označovalo ako posledný zvyšok treťohorného mora Tethys v Európe. Čo však nie je pravda. 

## Poznámky


## Referencie


## Pozri aj
* Blatenské kniežatstvo

## Iné projekty

## Externé odkazy
* Informačná stránka o Blatenskom jazere //
* Slovenský informačný portál o Blatenskom jazere

Kategória:Jazerá v Maďarsku
Unguja

thumb|Unguja a Pemba
**Unguja** alebo neoficiálne **Zanzibar** je ostrov v Indickom oceáne na východnom pobreží Afriky. Spolu s ostrovom Pemba a množstvom malých ostrovov v okolí tvorí autonómny štát Zanzibar, patriaci Tanzánii. 

Ostrov s rozlohou  obýva 622 459 obyvateľov (2002).

## Iné projekty

Kategória:Ostrovy Afriky
Ohňová zem (súostrovie)

náhľad|Mapa Ohňovej zeme
**Ohňová zem** (po španielsky: *Tierra del Fuego*) je súostrovie pri južnom cípe Južnej Ameriky. Nachádza sa medzi Magalhãesovým prielivom (ten ju oddeľuje od pevniny) a Drakovým prielivom.

Ohňovú zem v roku 1520 objavil Fernão de Magalhães a pomenoval ju podľa ohňov, ktoré uvidel v noci na ostrovoch. Od roku 1881 je Ohňová zem rozdelená medzi Argentínu a Čile.

Základné údaje súostrovia:
* rozloha: , podľa iných zdrojov 
* počet obyvateľov: v argentínskej časti asi 100 000, v čilskej časti asi 7 500
* podnebie: oceánske, chladné
* krajina: na juhu ihličnaté lesy Ánd (najvyšší vrch Cordillera Darwin ), v severných častiach stepi
* ostrovy: Isla Grande (Ohňová zem; ), Hoste, Wollaston, Isla de los Estados...
* žijú tu divoké lamy guanako a vtáky nandu. V argentínskej časti Ánd je národný park – Los Glaciares. Priamo z neho môžete vystúpiť k ľadovcu Perito Moreno.

## Iné projekty

Kategória:Ostrovy Argentíny
Kategória:Ostrovy Čile
Kategória:Ostrovy Južnej Ameriky
Marajó

thumb|Historická mapa ústia Amazonu z Meyers Konversations-Lexikon
**Marajó** je ostrov, ležiaci v ústí rieky Amazonka v Brazílii s rozlohou . Ide o najväčšie pobrežné ostrov v Brazílii, ktorý je omývaný z jednej strany sladkou a z druhej slanou vodou (severovýchodné pobrežie je obrátené k Atlantickému oceánu)

V rokoch 1918 – 1919 zachvátila svet španielska chrípka. Marajó bol jedinou väčšou zaľudnenou oblasťou, kde nebolo zadokumentované ani jediné ochorenie.

## Referencie

## Iné projekty

Kategória:Ostrovy Južnej Ameriky
Ras Dašän

**Ras Dašän** (po amhársky ራስ ዳሸን; menej presné prepisy: **Ras Dašan, Ras Dašen**) alebo **Ras Dädžän** (ራስ ደጀን; menej presné prepisy: **Ras Dedžen, Ras Dadžan**) je najvyšší vrch (4 620 m n. m.) štátu Etiópia a Etiópskej vysočiny v masíve Sämen v Národnom parku Sämen. Je vulkanického pôvodu. Nad 3000 m sa nachádzajú vysokohorské lúky a skaly. Je to jediný vrch v Etiópii, ktorý má v zime snehovú pokrývku. 

Prvovýstup bol až v roku 1935 počas talianskej okupácie, lebo domáce obyvateľstvo je presvedčené, že vrch obývajú zlí duchovia.

Kategória:Štvortisícovky v Etiópii
Džabal Tubkál

**Džabal Tubkál** (-v spisovnej arabčine; prepis podľa miestnej výslovnosti *Džebel Tubkal*, po francúzsky *(D)jebel Toubkal* alebo *Massif du Toubkal*), , je najvyšší vrch Atlasu a Maroka. Leží v pohorí Vysoký Atlas,  južne od mesta Marakeš v Národnom parku Tubkal. Je to aj najvyšší vrch celej severnej Afriky. Je pomerne ľahko zdolateľný a poskytuje nádherný výhľad na Maroko a pri peknom počasí aj na Saharu.

## Iné projekty

Kategória:Vrchy v Maroku
Kategória:Atlas (pohorie)
Kategória:Najvyššie vrchy štátov
Kategória:Štvortisícovky v Maroku
Vinson Massif

**Vinson Massif** je s výškou 4 897 m n. m. (v r. 2004) najvyšším vrchom Antarktídy. Je približne 21 kilometrov dlhý a 13 kilometrov široký. Pomenovaný je podľa amerického kongresmana za štát Georgia, Carla Vinsona, ktorý významne podporoval prieskum Antarktídy.

## Iné projekty

Kategória:Vrchy v Antarktíde
Kategória:Koruna Zeme
Mount Kirkpatrick

**Mount Kirkpatrick** () je štvrtá najvyššia hora v Antarktíde. Vrchol bol objavený a pomenovaný britskou antarktickou expedíciou (známou ako *Nimrod*) v roku 19081909. Meno dostal podľa glasgowského podnikateľa, ktorý výpravu podporoval. Hora nie je pokrytá ľadom. Je taktiež významným náleziskom fosílií z doby keď Antarktída bola teplým miestom s bujnou vegetáciou. Našli sa tu napríklad pozostatky Cryolophosaurusa.

Kategória:Vrchy v Antarktíde
Klínovec

**Klínovec** je vrch v Karlovarskom kraji v Česku,  s výškou  najvyšší vrch Krušných hôr. Na vrcholovej plošine sa nachádza v súčasnosti uzavretý hotel s 24 metrov vysokou rozhľadňou a telekomunikačná veža vysoká 80 metrov.

## Iné projekty

## Externé odkazy
Klínovec na www.tisicovky.cz

Kategória:Rozhľadne v Karlovarskom kraji
Kategória:Tisícovky v Česku
Kategória:Jáchymov
Finsteraarhorn

**Finsteraarhorn** je štít v Západných Alpách, najvyšší v skupine Bernské Alpy.

* Výška: 
* Pohorie: Západné Alpy, Švajčiarsko
* Prvovýstup: Jakob Leuthold a Johann Wahren, 1829 (skupinu viedol Franz Hugi).

## Iné projekty

Kategória:Vrchy vo Švajčiarsku
Kategória:Vrchy v Alpách
Kategória:Štvortisícovky vo Švajčiarsku
Kategória:Geografia kantónu Bern
Kategória:Geografia kantónu Valais
Massif des Écrins

náhľad|Massif des Écrins
**Massif des Écrins** je pohorie vo Francúzskych Alpách tvoriace jadro Národného parku Écrins (*Parc national des Écrins*).

Najvyšší vrch: Barre des Écrins, 
Pohorie: Západné Alpy

Kategória:Pohoria v Alpách
Kategória:Pohoria vo Francúzsku
Monte Viso

**Monte Viso** alebo **Monviso** (), je vrch v talianskych Alpách. Leží v regióne Piemont neďaleko hraníc s Francúzskom. S výškou  je najvyššou horou Cottických Álp.

## Iné projekty

Kategória:Vrchy v Taliansku
Kategória:Vrchy v Alpách
Kategória:Trojtisícovky v Taliansku
Kategória:Geografia Piemontu
Ortler

thumb|Ortler
**Ortler** je najvyššia hora pohoria Ortlerské Alpy (nem. Ortler Alpen) ležiaceho v Taliansku. Štít je zároveň najvyšší vrchol talianskej provincie Horná Adiža. Nachádza sa v západnej časti pohoria v hrebeni zvanom Cattena di Zebrú, kde sa nachádzajú najvyššie štíty pohoria.

## História
Až do roku 1919 táto provincia patrila Rakúsku (Tirolsko) a vrch Ortler bol najvyšším vrcholom Rakúskej monarchie. Prvovýstup na tento vrchol sa 27. septembra 1804 podaril rakúskemu dôstojníkovi a lovcovi kamzíkov, Josefovi Pichlerovi. Pokus o tento výstup popri ťažkej severozápadnej hrane „Hinteren Wandeln" od obce Trafoi Pichler vykonal z poverenia arcivojvodu Johanna z Rakúska.

## Cesty
### Vysokohorská turistika
Ortler je pomerne často navštevovaná hora. Normálna cesta je ťažkou vysokohorskou a ľadovcovou túrou. Vo skalnatej časti, na hrebeni Tabaretta sa nachádza strmá časť zabezpečená reťazami a jedna kratšia časť bez zaistenia, kde je nutné preliezť bralo v obťažnosti II. – III. UIAA (väčšina ľudí používa k vlastnému isteniu lano). Ďalej na ľadovec cez príkry snehový alebo firnový svah (Barenloch), ktorý môže spôsobovať pri nedostatku snehu problémy (nutné ľadovcové vybavenie). Zostávajúca časť výstupu je relatívne ľahká ľadovcová prechádzka až k vrcholu, kde je umiestnený kríž. Výhľad je ďaleký a ničím nerušený.

### Horolezectvo
Obľúbenou horolezeckou túrou je výstup juhovýchodným hrebeňom Hintergrat. Oficiálne hodnotenie obťažnosti je max. III.UIAA /AD s ľadovými pasážami sa strmosťou okolo 4045°. V jednom mieste (IV.UIAA) je použité k zaistenie fixné lano. Dĺžka výstupu od chaty Coston je cca 6 hod.

## Horské chaty

* **[[Payer Hütte]]**  (Rif. Payer) ()
Chata je vo vlastníctve talianskej sekcie horského spolku Alpenverein (*Club Alpino Italiano*). Jej kapacita je 60 lôžok a 8 miest vo winterraumu. Chata bola postavená už v roku 1875 pražskou sekciou Alpenvereinu. Jej názov je českého pôvodu, pomenovaný po horolezcovi, bádateľovi a polárnikovi – Juliu von Payerovi.  
* **[[Tabarettahütte]]**  (Rif. Tabaretta) ()
Jej kapacita je 40 lôžok. Otvorená od začiatku júna do polovice októbra. Dosiahnuteľná zo Soldy za 2 hod. K chate Payer je to 1,5 hod. a na vrchol Ortler 5 hod. 
* **[[Bivak Stella Alpina]]**  ()
Dvojposchodové murované stavisko slúžiace ako bivak. V roku 2006 značne poškodené (chata je postupne opravovaná). 
* **[[Bivak Lombardi]]**  ()
Plechová búda slúžiaca ako núdzová možnosť strávenia noci apod. Kapacita 4 lôžka a najnutnejšie vybavenie. Otvorený stále. Nachádza sa na skalnej vyvýšenine Tschierfeck vo spodnej časti ľadovca Vedretta Alta dell Ortles. 
* **[[Hintergrat Hütte]]**  (Rif. Coston) ()
Horská chata ležiaci pod známym hrebeňom Hintergrat, využívaná predovšetkým horolezcami, pripavujúcimi sa na výstup týmto hrebeňom (III.UIAA). Kapacita 70 lôžok. Dosiahnuteľná zo Soldy za 2 hod. Výstup na Ortler hrebeňom Hintergrat 56 hod.

## Iné projekty

## Externé odkazy a zdroje
* Výstup klasickou cestou na Ortler  – /
* Ortler na Summitpost – 

Kategória:Vrchy v Taliansku
Kategória:Vrchy v Alpách
Kategória:Trojtisícovky v Taliansku
Kategória:Geografia Tridentska-Hornej Adiže
Olymp

**Olymp** (gr. Όλυμπος - prepis zo starogréčtiny: *Olympos*, prepis z novogréčtiny: *Olymbos*; v novogréčtine regionálne aj: Έλυμπος - *Elymbos*) je pomerne izolovaný horský masív v Grécku, v kraji Pieria, ktorý sa týči pri Solúnskom zálive. Jeho najvyšší vrch Mytikas () je zároveň najvyšší vrch Grécka. Najbližšia dedina, od ktorej sa konajú rôzne túry je Litochoro.  

Je to oblasť zimných športov, turistiky a rekreácie. More je na dohľad. Na svahoch rastie macchia, listnaté a borovicové lesy, úplne hore lúky.

## Etymológia
Slovo *olympos* je ešte predgréckeho, pelasgického pôvodu a znamenalo to *hora*, alebo *vrch*, čo sa v gréčtine vyjadruje slovami *rachi*, *korfi* a *vuno*.

## História
Hora Olymp má v gréckej mytológii zvláštne postavenie. Starovekí Gréci verili, že na ňom žijú bohovia, tzv. *Dodekatheón*, teda dvanásť hlavných gréckych bohov. Napríklad Zeus, jeho manželka Héra, Afrodita, Hermes, Dionýzos, Aténa a ďalší. V gréckej mytológii sa konala vojna bohov s Titánmi, čo boli predchodcovia bohov. Ich vodca Kronos bol otcom Dia, Háda, Poseidona, Héry, Démétér a Hestie. Počas tejto vojny sa bohovia zdržiavali na hore Olymp a Titáni zase na hore Orthys. Svoju mystickosť si uchoval aj v neskoršom období, kedy tu vznikli rôzne kláštory. Počas tureckej nadvlády sa tu organizovali grécki zbojníci, klefti a armatoli, ktorí bojovali proti Turkom, najznámejší vodca zbojníkov z Olympu bol Panos Zidros. Po turecky sa hora Olymp nazýva *Semavatevi*, čo znamená miesto bohov.

## Iné projekty

Kategória:Pohoria v Grécku
Kategória:Národné parky v Grécku
Kategória:Helenidy
Zugspitze

**Zugspitze** je najvyšší vrch Nemecka nachádzajúci sa v Bavorsku na hraniciach s Rakúskom. Je vysoký 2&nbsp;962 metrov. Leží v Bavorských Alpách v časti Wettersteingebirge.

## Iné projekty

Kategória:Vrchy v Nemecku
Kategória:Vrchy v Alpách
Kategória:Dvojtisícovky v Nemecku
Kategória:Najvyššie vrchy štátov
Dachstein

right|thumb|Dachstein
right|thumb|Dachstein Ice Palace

**Dachstein** je horský masív v Rakúsku v Nördliche Kalkalpen (Východné Alpy). Najvyšší vrch masívu Hoher Dachstein je druhý najvyšší v Severných Vápencových Alpách. Ľadovec na severnej strane je zatiaľ lyžiarsky využívaný po väčšinu roka (trpí globálnym otepľovaním). Južné steny horolezecky zaujímavé, hoci málo využívané.

Len tri minúty od hornej stanice lanovky sa ukrytý vo vnútri dachsteinského ľadovca nachádza ľadový palác „Dachstein Ice Palace“. V tomto ľadovom kráľovstve je možné počas celého roka obdivovať fascinujúci svet ľadu, doplnený o žiarivé ľadové sochy a komnaty so svetelno – akustickými efektmi.

Prehliadka začína vstupom cez stĺpový portál, ktorý vedie do korunnej sály s trónom. Zavedie Vás do krištáľového dómu i modrého salónu, kde umelci každoročne priamo pred očami návštevníkov vytvárajú jedinečné diela z ľadu.

Okrem toho tu na turistov čaká množstvo ďalších atrakcií ako visutý most, Schody nikam a výhliadka Sky Walk.

## Iné projekty
 

## Externé odkazy
* Lezenie na Dachsteine 

Kategória:Pohoria v Rakúsku
Kategória:Pohoria v Alpách
Kategória:Lokality Svetového dedičstva v Rakúsku
Marmolada

**Marmolada** () je  vysoká hora, najvyššia v Dolomitoch, výraznej horskej skupine v južných Alpách. Tvorí ju hrebeň orientovaný v smere východ – západ, s vrcholmi Punta Penia (), Punta Rocca (), Punta Ombretta (), Pizzo Serauta () a Punta Serauta ().

Na juh sa takmer kolmo láme do steny  širokej a až do  vysokej. Na sever klesá miernejšie k sedlu Passo Fédaia a nesie jediný významnejší ľadovec v Dolomitoch.

## Výstupy normálkami
* Prvý výstup - rakúsky horolezec P. Grohmann s talianskymi vodcami A. a F. Dimaiovcami vystúpil na najvyšší bod v r. 1864. Už predtým boli uskutočnené výstupy na hrebeň, nie však na Punta Penia. Cesta vedie prevažne po ľadovci – trhliny (lano pre celé družstvo naviazané spolu!), obťažnosť II.
* Prvovýstup západným hrebeňom v roku 1898 H. Seyffert, E. Dittmann L. Rizzi. O päť rokov tam už viedla zaistená Via Ferrata (Klettersteig) Hans-Seyffert-Weg, ktorá je dodnes obľúbenou a krásnou alternatívou typu skala - firn.
* Často sa na skrátenie túr používa lanovka Lago Fedaia – Rif. Pian dei Fiacchoni (). Kabínovou lanovkou je sprístupnená aj Punta di Rocca.

## Južná stena, výber
* 1901 Prvovýstup južnou stenou na Punte Penia: B. Thomassonová, M. Bettega, B. Zagonel, IV.
* 1929 Prvovýstup D. Christomanos, R. Perathoner, L. Micheluzzi, VI.
* 1936 Prvovýstup G. Solda, U. Conforto, VI+.
* 1964 Prvovýstup A. Aste a F. Solina, VI.
* 1969 Prvé sólo stenou Reinhold Messner, VI.
* 1980 Prvovýstup H. Mariacher a L. Iovaneová, VII.
* 1981 Prvovýstup M. Belica, L. Odstrčil, VI-, A3.
* 1981 Prvovýstup „Cesta cez Rybu“ I. Koller a J. Šustr, VII+ A1, resp. IX -. Až po 3 rokoch pokusov miestnych špecialistov ju zopakoval cestu H. Mariacher.
* 1982 Prvovýstup „Moderné časy,“ H. Mariacher a L. Iovaneová, VII.
* 1991 Prvovýstup „Viva Gorbi“, I. Koller a D. Kuráň, 8+.
* 1991 Prvovýstup „La Mamma“, I. Koller a D. Kuráň, 8.
* 1991 Prvovýstup „Fram“, I. Koller a P. Ondrejovič, 9.	
* 1998 Prvovýstup „Amico Feo“, I. Koller a M. Piala, VIIa+/A3.
* 2007 Prvé voľné sólo cesty cez Rybu H.-J. Auer.

Dnes vedie stenou okolo sto ciest.

## Panoráma

## Prvá svetová vojna
Cez Marmoladu prechádzala hranica aj front medzi Rakúsko-Uhorskom a Talianskom. Rakúšania v ľadovci vybudovali celé vojenské mestečko. Počas vojny došlo k najväčšiemu lavínovému nešťastiu v Alpách, pri ktorom prišlo o život 270 vojakov. Roztápajúci sa ľadovec v súčasnosti niekedy vyplavuje telá mŕtvych alebo ich výzbroj.

## Referencie
* I. Dieška: *Horolezectvo - Encyklopédia*, Šport 1989.
* P. Werner: *Klettersteig Atlas – Atlas zajištěných cest v Alpách*, Freytag a Berndt, Praha 1995.

## Iné projekty

## Externé odkazy
* Cesta cez Rybu zakreslená modro
* O Marmolade s Kollerom a ďalšími dvomi lezcami 
* Popis Marmolady 
* Ťažké cesty v Dolomitoch

Kategória:Vrchy v Taliansku
Kategória:Vrchy v Alpách
Kategória:Vrchy v Dolomitoch
Kategória:Trojtisícovky v Taliansku
Kategória:Geografia Benátska
Kategória:Geografia Tridentska-Hornej Adiže
Pico de Aneto

**Pico de Aneto** je najvyšší vrch Pyrenejí. Nachádza sa v španielskej provincii 
Huesca v severnej časti Aragónska. Tvorí južnú časť horského masívu Masív Maladeta. Jeho francúzske meno je *Néthou*.

## Výstup
Východiskom pre normálnu trasu na výstup je Refugio de Renclusa (). Odtiaľ chodník vedie povyše Portillionu Supérieur na ľadovec a k vrcholu sa dostane cez severné úbočie.

Pred vrcholom sa nachádza krátky skalnatý úsek, tzv. „Mohamedov most“. Je to úzky úsek na hrebeni vedúci cez veľké balvany, ktorý je z obidvoch strán exponovaný (vzdušný). Z vrcholu vzniká pohľad na sever na zasnežený Maladeta a na juh na suché vyvýšené plošiny Aragónska.

## Prvý výstup
Uskutočnil ho 18. júla 1842 bývalý ruský dôstojník Platon de Čichačov (*Чихачёв, Tchihatcheff*) v sprievode niekoľkých ľudí.

## Prvý zimný výstup
1. marec 1878 : Roger de Monts, B. Courrèges a B. a V. Paget.

## Iné projekty

Kategória:Vrchy v Španielsku
Kategória:Vrchy v Pyrenejách
Kategória:Trojtisícovky v Španielsku
Kylléne

**Kylléne** je vrch na gréckom polostrove Peloponéz vysoký 2 376 m. Je známy v spojitosti s bohom Hermom.

Kategória:Vrchy v Grécku
Réunion

**Réunion**, staršie **Réunionský zámorský departmán**, je ostrov a zároveň zámorský departement a zámorský región Francúzska a EÚ. Ostrov leží v Indickom oceáne asi 200 kilometrov juhozápadne od ostrova Maurícius a východne od ostrova Madagaskar. Ostrov je jedným z najvzdialenejších regiónov Európskej únie. Slovo *La réunion* znamená „zjednotenie“ alebo „opätovné stretnutie“.

## Prírodné podmienky
Réunion tvorí spolu s ostrovom Maurícius a Rodrigues súostrovie Maskarény. Ostrov je vulkanického pôvodu a za svoj hornatý povrch vďačí intenzívnej erózii. Dominujú tu dve sopky. Najvyššou horou je vyhasnutá Piton des Neiges‚ ktorá sa vypína do výšky 3 070 metrov. Druhou je jedna z najaktívnejších sopiek na svete, štítová sopka Piton de la Fournaise‚ vysoká 2 631 metrov.

Réunion má tri unikátne sopečné kotliny – medzi vulkanológmi známe ako calderas‚ na ostrove zvané cirques: Cirque de Salazie, Cirque de Cilaos a Cirque de Mafate. Posledný je prístupný iba peši alebo helikoptérou. Tieto kaldery vznikli kolapsom pôdy po vyprázdnení magmatickej komory.

## Galéria

Re-map.png|Mapa ostrova
Reunion_21.12S_55.51E.jpg|Satelitná snímka


## Iné projekty


Kategória:Zámorské územia Francúzska
Sumatra

thumb|Sumatra, politická mapa
**Sumatra** je šiesty najväčší ostrov sveta (približne ), najväčia časť Indonézie a druhý najväčší ostrov súostrovia Veľké Sundy v západnej časti Malajského súostrovia. Do tejto rozlohy je započítaných aj množstvo menších ostrovov ležiacich pri pobreží Sumatry. Napravo je znázornená Sumatra na politickej mape.

## Geografia

Od Malajského polostrova je na severe oddelená Malakkským prielivom a od Jávy na juhovýchode Sundským prielivom. 

Podnebie je rovníkové, veľmi vlhké.

Najdlhšia os ostrova smeruje približne severozápadne a uprostred ostrova pretína rovník. 

Vnútrozemie ostrova je rozdelené na dve časti: hornaté územie na západe (najväčšia sopka Indonézie Kerintji) a močariny na východe.

Rieky sú Musi, Hari, Indreragiri, Kampar, jazero na západe je Toba.

Mestá sú: Palembang, Medan, Padang.

Sumatra je väčšinou pokrytá dažďovým pralesom, čo ju robí takmer nevyužiteľnou pre poľnohospodárstvo, napriek tomu dažďové pralesy tvoria veľmi významnú časť bohatstva Indonézie.

## Hospodárstvo
Na ostrove sa ťaží väčšina indonézskej ropy, kamenné uhlie a zlato. „Ťaží“ sa tu aj palmový olej. Pestuje sa kokosová palma, sója, kaučukovník, cukrová trstina, čierne korenie a iné tropické plodiny.

## Administratíva
thumb|Provincie
Administratívne regióny Sumatry (a malých ostrovov okolo) sú:
* Aceh
* Bangka-Belitung
* Bengkulu
* Jambi
* Lampung
* Riau – hlavné mesto: Pekanbaru
* Sumatera Barat (Západ Sumatry) – hlavné mesto: Padang
* Sumatera Selatan (Juh Sumatry) – hlavné mesto: Palembang
* Sumatera Utara (Sever Sumatry) – hlavné mesto: Medan

## Iné projekty

## Externé odkazy
* dejiny regiónu Minangkabau (Západ Sumatry)

Kategória:Ostrovy Ázie
Kategória:Veľké Sundy
Jang-c’-ťiang

**Jang-c’-ťiang** je rieka v strednej Číne, s dĺžkou  (udáva sa aj 6 300, 5 472 či ) a s prietokom /s. Názov *Jang-c’-ťiang* (扬子江, , doslova „Rieka provincie Jang“), zažitý vo viacerých jazykoch, je pôvodne miestnym označením pre dolný tok rieky, pod ktorým ho najskôr poznali európski misionári. V Číne sa spravidla nazýva **Čchang-ťiang** (zjednodušené znaky: 长江, tradičné znaky: 長江, , doslova „Dlhá rieka“).

Je najdlhšou riekou celého euroázijského kontinentu, na ktorom prietokom zaostáva len za Gangou. V celosvetovom meradle je dĺžkou tretia (za Amazonkou a Nílom), prietokom v poradí štvrtá (za Amazonkou, Gangou a Kongom). Do mora ročne privádza 960 miliárd m³ () vody.

## Charakteristika
Rieka vzniká z ľadovca v nadmorskej výške  na severnej strane pohoria Tangla na Tibetskej náhornej plošine na juhozápadnej hranici provincie Čhing-chaj s Tibetom. Na hornom toku rieky má mnoho mien – *Tchuo-tchuo* (沱沱, Tuotuo), *Tchung-tchien* (通天, Tongtian) *Ťin-ša* (金沙, Jinsha), preteká významnými mestami Čunking, Wu-chan a Nanking a vlieva sa do Východočínskeho mora pri Šanghaji. Povodie Jang-c’-ťiang pokrýva 1,8 miliónov km², čo predstavuje 1/5 územia Číny a domov 1/3 jej obyvateľov.

Na toku rieky sa nachádza priehrada Tri rokliny, najvýkonnejšia vodná elektráreň na svete (20 300 MW).

## Referencie

## Iné projekty
 

Kategória:Rieky v Číne
Kategória:Rieky v Ázii
Jemen

**Jemen** (), dlhý tvar **Jemenská republika** (), je štát ležiaci na Arabskom polostrove v juhozápadnej Ázii. Republika má viac ako 27 miliónov obyvateľov (odhad z r. 2016) a je ohraničená Saudskou Arábiou na severe, Červeným morom na západe a Arabským morom a Adenským zálivom na juhu a Ománom na východe.

Celková rozloha pevninského Jemenu je menej ako . Medzi jeho teritóriá patrí viac ako 200 ostrovov. Najväčší ostrov je Sokotra, ktorá leží  južne od pevniny pri pobreží Somálska. Jemen je jediný štát na Arabskom polostrove, ktorý má čisto republikovú formu vlády. Hlavným mestom Jemenu je Saná.

Ekonomicky patrí Jemen medzi chudobné krajiny Blízkeho východu.

## Obyvateľstvo
* Náboženstvá: šiítski moslimovia 55 %, sunnitskí moslimovia 42 %, kresťania, hinduisti, židia 3 %
* Etnické zloženie: Arabi 95 %, Afroarabi 3 %, Indovia, Somálci, Európania 2 %

## Iné projekty


Kategória:Členovia LAŠ
Kategória:Členovia OSN
Kategória:Blízky východ
Kategória:Štáty v Ázii
Kodiak (ostrov)

náhľad|Poloha ostrova
**Kodiak** je ostrov s rozlohou  nachádzajúci sa v Aljašskom zálive južne od Aljašky. Počet obyvateľov sa odhaduje na cca. 13 900 obyvateľov obývajúcich mesto Kodiak, sedem dedín, americkú pobrežnú základňu a niekoľko táborov a chát. Je zvláštny svojou faunou a flórou. Jedine na tomto ostrove sa vyskytuje najväčšia suchozemská šelma medveď hnedý kodiak dosahujúci váhu až do . 

Kategória:Ostrovy Severnej Ameriky
1879

## Udalosti
*Marcelino de Sautuola objavil jaskyňu Altamira s nádhernými maľbami paleolitického človeka

## Narodenia
* 22. február – Johannes Nicolaus Brønsted, dánsky chemik a umelec († 1947)
* 14. marec – Albert Einstein, fyzik († 1955)
* 10. apríl – John Daniel Hertz, americký podnikateľ († 1961)
* 6. máj – Bedřich Hrozný, český orientalista a jazykovedec († 1952)
* 19. máj – Nancy Astor, britská politička († 1964) 
* 29. máj – Kosta Abrašević, srbský básnik († 1898)
* 9. júl – Friedrich Wolfgang Adler, rakúsky sociálno-demokratický politik († 1960)
* 27. júl – Jean-Baptiste Laviolette, kanadský hokejista († 1960)
* 20. august – Robert William Seton-Watson, anglický historik († 1951)
* 31. august – Alma Mahlerová, rakúska spisovateľka († 1964)
* 7. október – Herman Nohl, nemecký filozof († 1960)
* 7. november – Lev Davidovič Trockij, ruský revolucionár († 1940)
* 18. december – Josif Vissarionovič Stalin, sovietsky politik († 1953)
* 30. december – Ramana Mahariši, indický filozof († 1950)

## Úmrtia
* 1. marec – Joachim Heer, švajčiarsky politik (* 1825)
* 30. marec – Thomas Couture, francúzsky maliar (* 1815)
* 16. apríl – Bernadeta Soubirousová, francúzska rímskokatolícka svätica, rehoľníčka a vizionárka (* 1844)
* 26. apríl – Andrej Ľudovít Radlinský, rímskokatolícky kňaz, jazykovedec, pedagóg, redaktor, fyzik, vydavateľ, náboženský spisovateľ (* 1817)
* 8. august – Immanuel Hermann Fichte, nemecký filozof a teológ (* 1796)
* 5. november – James Clerk Maxwell, škótsky fyzik (* 1831)


1879
1623

## Udalosti
* 6. august – bol zvolený pápež Urban VIII.
* 29. september – Peter Pázmaň založil vo Viedni kolégium pre výchovu kňazov, tzv. Pázmaneum

## Narodenia
* 27. máj – William Petty, anglický ekonóm, štatistik a lekár († 1687)
* 19. jún – Blaise Pascal, francúzsky náboženský filozof, matematik, fyzik a prozaik († 1662)

## Úmrtia
* 8. júl – Gregor XV., pápež (* 1554)
* Daniel Paulini, slovenský evanjelický kňaz, náboženský spisovateľ a filozof (* ?)


1623
1662

## Udalosti
* vyšlo prvýkrát dielo Jána Lippaia *Calendarium oeconomicum perpetuum* (Večný hospodársky kalendár), v ktorom sa propagovali viaceré poľnohospodárske metódy
* 18. marec – V Paríži spustili krátkodobý experiment prvých verejných dopravných prostriedkov s kapacitou 8 pasažierov.

## Narodenia
* 26. marec – Mária Lujza Orleánska, francúzska princezná, španielska kráľovná ako manželka Karola II. († 1689)
* 30. apríl – Mária II., kráľovná Anglicka, Škótska a Írska, spoluvládkyňa s manželom Viliamom III. Oranžským († 1694)
* 3. máj – Matthäus Daniel Pöppelmann, nemecký staviteľ a dvorný architekt na saskom dvore († 1736)

## Úmrtia
* 13. február – Alžbeta Stuartová, anglická princezná a česká kráľovná (* 1596)
* 19. august – Blaise Pascal, francúzsky filozof (* 1623)


1662
1849

## Narodenia
* 3. január – Ernest Denis, francúzsky slavista, historik a univerzitný profesor († 1925)
* 22. január – August Strindberg, švédsky dramatik a spisovateľ († 1912)
* 2. február – Pavol Országh Hviezdoslav, básnik († 1921)
* 7. marec – Luther Burbank, americký šľachtiteľ rastlín († 1926)
* 27. marec – Carlo Dossi, taliansky spisovateľ a diplomat († 1910)
* 24. apríl – Alfred Kleiner, švajčiarsky fyzik († 1916)
* 9. máj – Vitoľd Karlovič Ceraskij, ruský astronóm († 1925)
* 1. august – George Dawson, kanadský vedec a zememerač († 1901)
* 26. september – Ivan Petrovič Pavlov, ruský lekár a psychológ († 1936)
* 26. október – Ferdinand Georg Frobenius, nemecký matematik († 1917)
* 21. november – Johan August Brinell, švédsky technik († 1925)
* 22. november – Fritz Mauthner, nemecký básnik a filozof († 1923)
* 29. november – John Ambrose Fleming, britský fyzik  († 1945)
* Muhammad Abduh, egyptský islamský teológ, reformátor a publicista († 1905)

## Úmrtia
* 17. marec – Viliam II., holandský kráľ a luxemburský veľkovojvoda (* 1792)
* 28. marec – Štefan Ladislav Endlicher, rakúsky botanik (* 1804)
* 3. apríl – Juliusz Słowacki, poľský romantický básnik a dramatik (* 1809)
* 6. apríl – Jan Svatopluk Presl, český prírodovedec (* 1791)
* 14. apríl – Ján Hollý, slovenský katolícky kňaz, spisovateľ a prekladateľ (* 1785)
* 10. máj – Kacušika Hokusai, japonský umelec, maliar a drevorytec (* 1760)
* 15. jún – James Knox Polk, 11. prezident USA  (* 1795)
* 22. jún – Juraj Langsfeld, slovenský revolucionár (* 1825)
* 31. júl – Sándor Petőfi, maďarský básnik slovensko-srbského pôvodu (* 1823)
* 7. október – Edgar Allan Poe, americký romantický básnik, prozaik, literárny teoretik a esejista (* 1809)
* 17. október – Frédéric Chopin, poľský hudobný skladateľ (* 1810)


1849
1274

## Udalosti
* neúspešný vpád Mongolov do Japonska
* prvá písomná zmienka o obci Jesenské (okres Rimavská Sobota).
* prvá písomná zmienka o obci Veľké Uherce (okres Partizánske).

## Narodenia
* 11. júl – Róbert I., škótsky kráľ († 1329)

## Úmrtia
* 7. marec – Tomáš Akvinský, filozof a teológ (* 1224/1225)
* 15. júl – sv. Bonaventura, taliansky filozof, scholastik a františkánsky teológ (* 1217/1221)
* 15. august – Robert de Sorbonne, francúzsky teológ, zakladateľ Sorbonny (* 1201)


1274
180

## Udalosti
* Skončili sa markomanské vojny, v ktorých Rimanov viedol Marcus Aurelius

## Úmrtia
* 17. marec – Marcus Aurelius, rímsky cisár (* 121)


0180
1818

## Udalosti
* 12. február – Čile vyhlásilo nezávislosť
* 22. september – bulou rímskeho pápeža Pia VII. *Relata Semper* bola kanonicky zriadená Prešovská eparchia
* 29. september – 21. november - Aachenský kongres
* 3. december – Illinois sa stal 21. štátom USA
* francúzsky chemik M. E. Chevreul izoloval a pomenoval mastnú kyselinu olejovú a stearovú

## Narodenia
[upright|thumb|[Ignác Filip Semmelweis (* 1. júl)]]
* 4. január – Gustáv Reuss, slovenský lekár, botanik, spisovateľ a polyhistor († 1861)
* 13. február – Angelica Van Burenová, Prvá dáma USA ako nevesta Martina Van Burena (†  1877)
* 8. apríl – Kristián IX. dánsky kráľ († 1906)
* 29. apríl – Alexander II. Nikolajevič, ruský cár († 1881)
* 5. máj – Karl Marx, filozof († 1883)
* 25. máj – Jacob Burckhardt, švajčiarsky filozof a historik umenia († 1897)
* 2. jún – Ján Babilon, slovenský majster kuchár († 1877)
* 18. jún – Charles Gounod, francúzsky hudobný skladateľ († 1893)
* 1. júl – Ignác Filip Semmelweis, maďarský lekár († 1865)
* 17. júl – Žofia Württemberská, holandská kráľovná ako manželka Viliama III. († 1877)
* 30. júl – Emily Brontëová, britská spisovateľka († 1848)
* 1. august – Maria Mitchellová, americká astronómka  († 1889)
* 12. september – Richard Gatling, americký vynálezca († 1903)
* 27. september – Hermann Kolbe, nemecký chemik († 1884)
* 4. november – Konstantin Dmitrijevič Kavelin, ruský filozof a historik († 1885)
* 9. november – Ivan Sergejevič Turgenev, ruský spisovateľ († 1883)
* 21. november – Lewis Henry Morgan, americký etnograf, antropológ a archeológ († 1881)
* 10. december – František Ladislav Rieger, český politik († 1903)
* 13. december – Mary Lincolnová, Prvá dáma USA ako manželka Abrahama Lincolna († 1882)
* 24. december – James Prescott Joule, anglický fyzik a bádateľ († 1889)

## Úmrtia
* 5. február – Karol XIII., švédsky kráľ (* 1748)
* 25. február – Štefan Leška, slovenský filológ, prekladateľ, spisovateľ a novinár (* 1757)
* 28. júl – Gaspard Monge, francúzsky prírodovedec, matematik a revolučný politik (* 1746)
* 12. august – Nikolaj Ivanovič Novikov, ruský osvietenec, sociálny mysliteľ, vydavateľ, spisovateľ a novinár (* 1744)
* 28. október – Abigail Adamsová, manželka amerického prezidenta Johna Adamsa (* 1744)
* 30. október – Ján Sekáč, slovenský básnik (* 1767)
* 17. november – Šarlota Meklenbursko-Strelická, kráľovná Spojeného kráľovstva (* 1744)


1818
1781

## Udalosti
* 19. október – kapitulácia britských vojsk v Yorktownee (vzdali sa Američanom a Francúzom). Koniec bojov o americkú nezávislosť (Versaillský mier (1783))
* Britský astronóm William Herschel objavil planétu slnečnej sústavy Urán.

## Narodenia
* 17. február – René Théophile Hyacinthe Laënnec, francúzsky lekár, vynálezca stetoskopu († 1826)
* 6. máj – Karl Christian Friedrich Krause, filozof († 1832)
* 9. jún – George Stephenson, britský konštruktér parných lokomotív († 1848)
* 27. júl – Mauro Giuliani, taliansky hudobný skladateľ († 1829)
* 5. október – Bernard Bolzano, významný nemecky hovoriaci český matematik a filozof († 1848)
* 19. október – Juan Pedro de Aguirre, argentínsky revolucionár a politik († 1837)

## Úmrtia
* 15. február – Gotthold Ephraim Lessing, nemecký filozof, spisovateľ a básnik (* 1729)
* 18. marec – Anne Robert Jacques Turgot, francúzsky štátnik, ekonóm a encyklopedista (* 1727)
* 23. apríl – James Abercrombie, anglický generál (* 1706)
* 11. september – Johann August Ernesti, nemecký filozof (* 1707)


1781
869

## Udalosti
* leto – Ľudovít Nemec podnikol veľké vojnové ťaženie proti Slovanom

## Úmrtia
* 14. február – Konštantín Filozof, filozof


0869
827

## Udalosti
* Arabi obsadili Sicíliu

## Narodenia
* Konštantín Filozof, filozof

## Úmrtia
* september – Valentín (pápež), pápež

## Predstavitelia
* Salzburské arcibiskupstvo – Adalram (821 – 836)


0827
1832

## Narodenia
[upright|thumb|[Lewis Carroll (* 27. január)]]
* 6. január – Gustave Doré, francúzsky rytec a ilustrátor († 1883)
* 13. január – Ivan Ivanovič Šiškin, ruský maliar-krajinár († 1898)
* 23. január – Édouard Manet, francúzsky maliar († 1883)
* 27. január – Lewis Carroll, anglický spisovateľ, matematik, logik, učenec, anglikánsky duchovný a fotograf († 1898)
* 12. marec – Charles Friedel, francúzsky chemik († 1899)
* 26. marec – Michel Bréal, francúzsky jazykovedec a sémantik († 1915)
* 27. marec – William Quiller Orchardson, škótsky maliar († 1910) 
* 29. marec – Julius Mařák, český maliar a grafik († 1899)
* 5. apríl – Jules Ferry, francúzsky právnik a politik († 1893) 
* 13. apríl – James Wimshurst, anglický vynálezca, inžinier a konštruktér lodí († 1903)
* 19. apríl – José Echegaray y Eizaguirre, španielsky dramatik, politik a matematik, nositeľ Nobelovej ceny za literatúru († 1916)
* 14. máj – Rudolf Lipschitz, nemecký matematik († 1903)
* 3. jún – Charles Lecocq, francúzsky operetný skladateľ († 1918) 
* 14. jún – Nicolaus Otto, nemecký strojný konštruktér († 1891)
* 21. jún – William Crookes, anglický fyzik a chemik († 1919)
* 2. august – Henry Steel Olcott, americký odborník na poľnohospodárstvo, právnik a novinár, spoluzakladateľ a prvý prezident Teozofickej spoločnosti († 1907)
* 16. august – Wilhelm Wundt, nemecký psychológ († 1920) 
* 17. september – Miroslav Tyrš, český kritik, historik umenia, estetik, profesor, organizátor telovýchovného hnutia v Čechách, spoluzakladateľ Sokola († 1884)
* 2. október – Edward Burnett Tylor, anglický antropológ a etnograf († 1917) 
* 18. november – Adolf Erik Nordenskiöld, fínsko-švédsky botanik, geológ, mineralóg, kartograf a cestovateľ († 1901)
* 29. november – Louisa May Alcottová, americká spisovateľka († 1888)
* 2. december – Peter Ludwig Mejdell Sylow, nórsky matematik († 1918)
* 8. december – Bjørnstjerne Bjørnson, nórsky prozaik, dramatik, básnik a publicista, nositeľ Nobelovej ceny († 1910)
* 15. december – Gustave Eiffel, francúzsky konštruktér a architekt († 1923)
* 27. december – Pavel Michajlovič Tretiakov, ruský mecenáš a zberateľ, zakladateľ Tretiakovskej galérie († 1898)

## Úmrtia
[upright|thumb|[Johann Wolfgang von Goethe († 22. marec)]]
* 21. január – Bohuslav Tablic, slovenský básnik (* 1769)
* 4. marec – Jean-François Champollion, francúzsky archeológ, egyptológ (* 1790)
* 22. marec – Johann Wolfgang von Goethe, nemecký básnik (* 1749)
* 13. máj – Georges Cuvier, francúzsky zoológ a paleontológ (* 1769)
* 31. máj – Évariste Galois, francúzsky matematik (* 1811)
* 6. jún – Jeremy Bentham, anglický etik (utilitarista) a právnik, teoretik liberalizmu (* 1748)
* 24. august – Nicolas Léonard Sadi Carnot, francúzsky fyzik a inžinier (* 1796)
* 2. september – František Xaver Zach, astronóm a matematik (* 1754)
* 27. september – Karl Christian Friedrich Krause, filozof (* 1781)
* 15. november – Jean-Baptiste Say, francúzsky ekonóm (* 1767)


1832
1758

## Udalosti
* 6. júl – novým pápežom sa stal Klement XIII.

## Narodenia
* 6. február – Julian Ursyn Niemcewicz, poľský politik a spisovateľ († 1841)
* 28. apríl – James Monroe, 5. prezident USA († 1831)
* 6. máj – Maximilián Robespierre, francúzsky politik († 1794)
* 24. august – Žofia Frederika Meklenbursko-Schwerinská, dánska princezná († 1794)
* 21. september – Silvestre de Sacy, francúzsky filológ, prekladateľ a polyglot († 1838)
* 29. september – Horatio Nelson, britský admirál († 1805)
* 11. október – Heinrich Wilhelm Olbers, nemecký astronóm, lékar a fyzik († 1840)
* 16. október – Noah Webster, americký jazykovedec († 1843)
* 16. október – Gottlieb Tobias Wilhelm, nemecký evanjelický farár, prírodovedec – encyklopedista a entomológ († 1811)
* 26. október – Karl Leonard Reinhold, nemecký filozof († 1823)

## Úmrtia
* 22. marec – Jonathan Edwards, predstaviteľ severoamerickej filozofie (* 1703)
* 27. apríl – Ján Francisci, slovenský skladateľ a organista (* 1691)
* 3. máj – Benedikt XIV., pápež (* 1675)


1758
1548

## Narodenia
* 15. január – Francisco Suárez, teológ a filozof († 1617)
* Giordano Bruno, taliansky renesančný filozof a dominikán († 1600)

## Úmrtia
* 1. apríl – Žigmund I., poľský kráľ a litovským veľkoknieža (* 1467)
* 7. september – Katarína Parrová, anglická kráľovná ako šiesta manželka Henricha VIII. (* cca 1512)


1548
1677

## Udalosti
* Anton van Leeuwenhoek objavil spermie

## Narodenia
* 3. február – Jan Blažej Santini-Aichel, český architekt († 1723)
* 26. február – Francesco Nicola Fago, taliansky barokový hudobný skladateľ († 1745)
* 20. október – Stanislav I. Leszczyński, poľský kráľ a vojvoda lotrinský († 1766)
* 18. november – Jacques Cassini, francúzsky astronóm († 1756)

## Úmrtia
* 21. február – Baruch Spinoza, holandský filozof (* 1632)
* 25. marec – Václav Hollar, český grafik a rytec (*1607)
* 9. júl – Angelus Silesius, nemecký básnik a mystik (* 1624)
* 11. november – Barbara Strozziová, benátska speváčka a baroková hudobná skladateľka (* 1619)


1677
397

## Úmrtia

* 4. apríl – Ambrosius Milánsky, biskup
* 11. november – Svätý Martin z Tours, biskup z Tours

## Hlavy štátov
* **[[Pápež]]**
** sv.Siricius (384 – 399)


0397
1617

## Udalosti
* 9. jún – zvolenie Ferdinanda II. Habsburského za českého kráľa (korunovácia sa konala 29. júna)

## Narodenia
* 24. august – Bartłomiej Nataniel Wąsowski, poľský dramatik, architekt a jezuita († 1687)
* Ralph Cudworth, anglický filozof († 1688)

## Úmrtia
* 4. apríl – John Napier, škótsky matematik a prírodovedec (* 1550)
* 27. august – Jur Tesák Mošovský, slovenský spisovateľ a dramatik (* cca 1547)
* 25. september – Francisco Suárez, teológ a filozof (* 1548)
* 22. november – Ahmed I., osmanský sultán (*&nbsp;1590)


1617